Floks
Phlox L.-cinsin adı yunancadan "alov" kimi tərcümə olunur. Məlum olan 60 növdən gülçülükdə 40 növündən geniş stifadə olunur. Bitkinin bəzi yabanı növlərinin çiçəkləri al-qırmızı rəngdədir. Drummond floksu (Ph.drummondii) hündürlüyü 45 sm-ə çatan, gövdəsi yapışqan budaqlı, lansetvari yarpaqlı, sıx salxımlara yığılmış, müxtəlif rəngli çiçəkləri olan bitkidir. Çiçəklərin formasına və rənginə görə fərqlənən çoxlu miqdarda mədəni forması vardır. Yabanı halda drummond floksu Texasda bitir. Gülçülükdə bitki 1835-ci ildən istifadə olunur. Bitki rütubəti sevmədiyi üçün toxumları torpağa əkərkən ləkləri polietilen pərdə ilə örtmək lazımdır. Bitkilərin daha şaxəli olması üçün böyüyən cücərtilərin başlarını qopardırlar. Floksun uzun müddət çiçəkləməsi üçün solmuş çiçəkləri qırmaq lazımdır.